CELEX: 32019R0821
Language: el
Date: 2019-03-12 00:00:00
Title: Κατ' εξουσιοδότηση κανονισμός (ΕΕ) 2019/821 της Επιτροπής, της 12ης Μαρτίου 2019, για την τροποποίηση του κανονισμού (ΕΕ) 2016/1076 του Ευρωπαϊκού Κοινοβουλίου και του Συμβουλίου, με σκοπό την προσθήκη του Ανεξάρτητου Κράτους της Σαμόα στο παράρτημα I

22.5.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 134/12
               
            
         ΚΑΤ' ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2019/821 ΤΗΣ ΕΠΙΤΡΟΠΗΣ
         της 12ης Μαρτίου 2019
         για την τροποποίηση του κανονισμού (ΕΕ) 2016/1076 του Ευρωπαϊκού Κοινοβουλίου και του Συμβουλίου, με σκοπό την προσθήκη του Ανεξάρτητου Κράτους της Σαμόα στο παράρτημα I
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1076 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, περί εφαρμογής για προϊόντα καταγωγής ορισμένων χωρών μελών της ομάδας των κρατών της Αφρικής, της Καραϊβικής και του Ειρηνικού (ΑΚΕ) των ρυθμίσεων που προβλέπονται στις συμφωνίες οικονομικής εταιρικής σχέσης ή στις συμφωνίες που οδηγούν στη σύναψη τέτοιων συμφωνιών (1), και ιδίως το άρθρο 2 παράγραφος 2,
         Εκτιμώντας τα ακόλουθα:
         
                     (1)
                  
                  
                     Στο παράρτημα I του κανονισμού (ΕΕ) 2016/1076 παρατίθενται οι χώρες στις οποίες εφαρμόζονται οι ρυθμίσεις για την πρόσβαση στην αγορά που προβλέπονται στον εν λόγω κανονισμό.
                  
               
                     (2)
                  
                  
                     Στις 6 Δεκεμβρίου 2018 το Συμβούλιο ενέκρινε, εξ ονόματος της Ένωσης, την προσχώρηση της Σαμόα στην προσωρινή συμφωνία οικονομικής εταιρικής σχέσης μεταξύ της Ένωσης και των κρατών του Ειρηνικού. Από τη στιγμή που η Σαμόα κατέθεσε την πράξη προσχώρησής της, η ενδιάμεση συμφωνία οικονομικής εταιρικής σχέση εφαρμόζεται προσωρινά μεταξύ της Ένωσης και της Σαμόα από τις 31 Δεκεμβρίου 2018.
                  
               
                     (3)
                  
                  
                     Ως εκ τούτου, το Ανεξάρτητο Κράτος της Σαμόα θα πρέπει να συμπεριληφθεί στο παράρτημα I,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο παράρτημα I του κανονισμού (ΕΕ) 2016/1076, μετά τη φράση «ΑΓΙΟΣ ΒΙΚΕΝΤΙΟΣ ΚΑΙ ΓΡΕΝΑΔΙΝΕΣ» προστίθεται το εξής:
            
               «ΑΝΕΞΑΡΤΗΤΟ ΚΡΑΤΟΣ ΤΗΣ ΣΑΜΟΑ».
            
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 12 Μαρτίου 2019.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 185 της 8.7.2016, σ. 1.